شەفەق نیوز/ فەرماندەی پۆلیس پارێزگای بەسرە، ئمڕوو دووشەممە، بەسانن بارەگای حزب سەئڕەڵای ئیسلامی لە بەسرە راگەیان.بەیاننامەیگ راگەیانن پۆلیس بەسرە رەسیە ئاژانس شەفەق نیوزكه‌ له‌تی هاتیه‌ ؛ بڕیگ لە ناڕەزایەیل پەلامار بارەگای حزب سەئڕەڵای ئیسلامی لە بەسرە دانە.بەیاننامەگە دیاری کرد؛ لەدویای تەقەکردنیگ لەوه‌خت پەلامارەگە بڕێگ لە ناڕەزایەیل زەخمدار بووین و کوتپڕ هێزیگ لە پۆلیس پارێزگای بەسرە رەسیە بارەگای حزبەگە و ئەرا لێکۆڵینەوەکردن لە باوەت روداوەگە دەسوەسەر ئەوانە كرد ك له‌ناو باره‌گاگه‌ بین ، ودەس گیریا بان بڕیگ چەک و گولە.سەرچەوە ئەمنیەگە باس لە زەخمداری دوو خۆپیشاندەر کرد، لە رویوەڕی بوینیان وەل پاسەوانەیل بارگای حزب سەئڕەڵا ک یوسف موسەوی بەرپرسیە، وتیش؛ خۆپیشاندەرەیل مولوتۆف وەشانن، ئەوانیش تەقە کردن، ئی کارە له‌وه‌خت دەرچین خۆپیشاندانیگ ئاشتەوایی بی له‌ وەرانوەر بینای حکومەت بەسرە.
